Joseph Weber (Zänndokter)

De Franz Joseph Weber, gebuer den 23. Juni 1856 zu Ierpeldeng (Wolz), a gestuerwen den 3. Oktober 1908 an der Stad LëtzebuergCf. Massard 1990: 171 an der Literatur., war e lëtzebuergeschen Zänndokter, Botaniker, Linguist a Konsul.

Liewen
De Joseph Weber huet Zännmedezin op der Fakultéit fir Medezin a Chirurgie zu Glasgow studéiert an huet sech de 14. Mäerz 1879 zu Lëtzebuerg als Zänndokter etabléiert.Durch Beschluss vom 14. März ist Hr. Franz Joseph Weber von Ulflingen als Zahnarzt zur Praxis zugelassen worden. Cf. LW Nr. 63: 2, 17. März 1879.

Zanter 1880 war hie Membre effectif vun der Société de botanique du grand-duché de LuxembourgCf. Liste des membres effectifs in: Recueil des mémoires et des travaux publiés par la Société de botanique du grand-duché de Luxembourg IX-X: 6. an huet an der Publikatiounsserie vun dëser Gesellschaft am Joer 1890 de Lezeburjesch - latein - fransesch - deitschen Dixionèr fun de Planzen publizéiert.Cf. Weber 1890 am Kapitel Publikatiounen.

De Joseph Weber war Member vun der Commission du Dictionnaire luxembourgeois zanter hirer Ariichtung am Joer 1897.

Bei der Fusioun vun der Société de botanique mat der Société des naturalistes luxembourgeois den 3. Februar 1907 gouf hie Vizepresident vun der SNL.Cf. Massard 1990: 33 an der Literatur.

Weider Funktiounen:
 Chargé de cours fir Italieenesch a fir Stenographie an der Stater Industrieschoul;
 Konsul vun Éisträich (1898)Luxemburger Lexikon, Säit 453
 General-Consul vun Italien;Cf. Blum 1909 an der Literatur. An där Funktioun huet hie sech tëscht 1902 an 1908 haaptsächlech ëm déi italieenesch Saisonsaarbechter zu Lëtzebuerg bekëmmert.
 Vizekonsul vu Spuenien;
 President vum Cercle sténographique de Luxembourg;
 President vum Veräin Ons Hémecht.

De Joseph Weber war bestuet a Papp vun zwee Kanner.Karl Johann Joseph (*14. Dezember 1885), Rubrik Zivistand am LW vum 19.12.1885; Elisabeth Marie Brigitte (*21. Februar 1888), Rubrik Zivistand am LW vum 25.02.1888.

E Stroossennumm
Zu Zéisseng gëtt et eng rue Joseph Weber (L-2717); si steet a Verbindung mat der rue des Prunelles an der rue de la Forêt. Dëse Stroossennumm baséiert op enger Deliberatioun vum Stater Schäfferot vum 14. Februar 1955.Beck, F., 2011. Was bedeuten die Straßennamen der Stadt? In: Ons Stad, 97 (2011), S. 64. 

Publikatiounen (Auswiel)
 Weber, J., 1885. Dr. A. Rollinger, Notice Biographique. Recueil des mémoires et des travaux publiés par la Société de botanique du grand-duché de Luxembourg 9-10: 23-24. PDF 5,5 MB
 Weber, Josef, 1890. Lezeburjesch - latein - fransesch - deitschen Dixionèr fun de Planzen. Recueil des mémoires et des travaux publiés par la Société de botanique du grand-duché de Luxembourg 12: 43-144. PDF 4,9 MB
 Weber, Joseph, 1907. J.P.J Koltz †, Ehrenpräsident der botanischen Sektion. Ehemaliger Präsident der Botanischen Gesellschaft und des Vereins "Fauna". Nachruf. Bull. Soc. Nat. luxemb. 17: 218-220.

 Literatur 
 Anonym, 1908. Zum immerwährenden, ehrenden Andenken an Dr. Josef Franz Weber. Zwen Dodekränz. Ons Hémecht 14: 401-403.
 Blum, M., 1909. Freundschaftliches Vergissmeinnicht an den in voller Manneskraft hingeschiedenen Herrn Dr. Franz-Jos. Weber, D.L.S., Zahnarzt, italien. General-Consul, den unvergesslichen Präsidenten des Vereines " Ons Hémecht ". Luxembourg: Fr. Bourg-Bourger, 82 p.
 Kugener, H., 2005. Die zivilen und militärischen Ärzte und Apotheker im Großherzogtum Luxemburg. Band 3/3 (S-Z). Luxemburg, Eigenverlag, S. 1343-1756, [1]-23, [1] (J. Weber: S. 1658-1659).
 Massard, J.A., 1990. La Société des Naturalistes Luxembourgeois du point de vue historique. Bull. Soc. Nat. luxemb. 91: 5-214. PDF 12 MB

 Kuckt och 
 Wörterbuch der luxemburgischen Mundart

Kategorie:Gebuer 1856
Kategorie:Gestuerwen 1908
Kategorie:Lëtzebuergesch Auteuren
Kategorie:Lëtzebuergesch Botaniker
Kategorie:Lëtzebuergesch Diplomaten
Kategorie:Lëtzebuergesch Linguisten
Kategorie:Zänndokteren
Kategorie:Persounen, no deenen eng Struktur zu Lëtzebuerg genannt ass
Kategorie:Membere vun der Société de botanique du grand-duché de Luxembourg
Kategorie:Membere vun der Société des naturalistes luxembourgeois